Ako sa podarilo zistiť Denníku RSS, v zákulisí ministerstva školstva prebieha zúfalý boj ministra Čaploviča o oslobodenie sa spod vplyvu poradcu Ľubomíra Andrassyho.
"Už nechcem žiť pod jeho knutou! Aj článok o tom, ako sa s ním radím o odstúpení si vymyslel! Po tom, ako sme významne ušetrili tým, že neodoberáme dennú tlač, musíme šetriť aj na poradcoch!" oznámil šeptom minister Čaplovič redaktorovi Denníka RSS na konšpiračnom stretnutí v pivnici ministerstva.
Minister prezradil tiež plán, ako sa chce zbaviť vplyvného poradcu: "Pozval som k nám na ministerstvo majstra Gandalfa Bieleho. Dopočul som sa, že má veľké úspechy v likvidácii nevhodných poradcov, už mnohých vládcov zbavil posadnutosti", doplnil minister.
Denníku RSS sa podarilo zistiť, že majster Gandalf navštívi po akcii na ministerstve školstva aj ministerstvo financií, úrad vlády a prezidentský palác.